Document ID: 31995D0327

ΑΠΟΦΑΣΗ ΤΟΥ ΣΥΜΒΟΥΛΙΟΥ της 17ης Ιουλίου 1995 σχετικά με την τροποποίηση των συμφωνιών υπό τη μορφή ανταλλαγής επιστολών σχετικά με την προσαρμογή των ποσοτήτων που προβλέπονται στις συμφωνίες αυτοπεριορισμού που συνήφθησαν από την Ευρωπαϊκή Κοινότητα με την Αυστραλία και τη Νέα Ζηλανδία για το εμπόριο κρέατος αιγοπροβάτων συνεπεία της διεύρυνσης της Κοινότητας (95/327/ΕΚ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113, σε συνδυασμό με το άρθρο 228 παράγραφος 2 πρώτη φάση,
την πρόταση της Επιτροπής,
Εκτιμώντας:
ότι οι συμφωνίες αυτοπεριορισμού για το εμπόριο κρέατος αιγοπροβάτων που συνήφθησαν από την Ευρωπαϊκή Κοινότητα με την Αυστραλία και τη Νέα Ζηλανδία προβλέπουν την τροποποίηση των ποσοτήτων που μπορούν να εισαχθούν στο πλαίσιο του καθεστώτος αυτού κατά την προσχώρηση νέων κρατών μελών 7
ότι η Επιτροπή προέβη σε διαβουλεύσεις με τις δύο προαναφερθείσες χώρες σχετικά με την προσαρμογή, για τους πρώτους έξι μήνες του 1995, των ποσοτήτων που καθορίστηκαν στις συμφωνίες υπό τη μορφή ανταλλαγής επιστολών του 1994, σχετικά με την παράταση της προσαρμογής των βασικών συμφωνιών αυτοπεριορισμού,
ΑΠΟΦΑΣΙΖΕΙ:
Άρθρο 1
Οι συμφωνίες υπό τη μορφή ανταλλαγής επιστολών μεταξύ, αφενός της Ευρωπαϊκής Κοινότητας, και, αφετέρου, της Αυστραλίας και της Νέας Ζηλανδίας, σχετικά με την προσαρμογή των ποσοτήτων που προβλέπονται στις συμφωνίες αυτοπεριορισμού για το εμπόριο κρέατος αιγοπροβάτων συνεπεία της διεύρυνσης της Κοινότητας εγκρίνονται εξ ονόματος της Ευρωπαϊκής Κοινότητας.
Τα κείμενα των συμφωνιών επισυνάπτονται στην παρούσα απόφαση.
Άρθρο 2
Ο Πρόεδρος του Συμβουλίου εξουσιοδοτείται να ορίσει το πρόσωπο που θα εξουσιοδοτηθεί να υπογράψει τις συμφωνίες προκειμένου να δεσμεύσει την Ευρωπαϊκή Κοινότητα.
Λουξεμβούργο, 17 Ιουλίου 1995.

Labels: 3
18
15
17